EkBass/fiwiki-20250220-pages-articles huggingface dataset:
Pikkukarpalo

Pikkukarpalo (Vaccinium microcarpum) on puolukoihin (Vaccinium) kuuluva hyvin hento, punakukkainen ja -marjainen, ikivihreä varpu. Sen varsi kasvaa 10–30 senttimetriä pitkäksi. Se on Suomen alkuperäinen luonnonkasvi, ja se on hyvin yleinen pohjoisessa suunnilleen Kainuun etelärajoilta lähtien. Etelämpänä hieman niukempi, etelärannikon läheisyydessä ja varsinkin saaristossa sekä Ahvenanmaalla harvinainen. Pikkukarpaloa muistuttava toinen Suomen soilla kasvava karpalo on isokarpalo (Vaccinium oxycoccos). Pikkukarpaloa kasvaa Suomessa, Ruotsissa, Norjassa ja Venäjällä sekä paikoin samoilla leveysasteilla Aasiassa ja Pohjois-Amerikassa. == Lähteet == == Aiheesta muualla == * Suomen Lajitietokeskus: Pikkukarpalo (Vaccinium microcarpum) * * * * * Luokka:Puolukat
Spektrianalyysi

Spektrin analysointia tapahtuu eri tavoin erilaisilla laitteilla: *Spektroskopiassa analysoidaan kohteesta lähtevää säteilyä, yleensä valoa *Spektrianalysaattorilla tutkitaan sähköisen signaalin spektriä
Isokarpalo

thumb|240px|Suolta poimittuja karpaloita sangossa. Isokarpalo (Vaccinium oxycoccos) on puolukoihin (Vaccinium) kuuluva punakukkainen ja -marjainen, ainavihanta varpu. Se kasvaa sekä Euraasian että Pohjois-Amerikan pohjoisosissa. Suomessa se on lähes koko maassa varsin yleinen alkuperäiskasvi, vain Pohjois-Lapissa harvinainen. Se kasvaa runsaimmillaan ja varsinkin parhaiten marjovana erilaisilla, monesti melko märilläkin nevoilla. Vaikka se kasvaa myös rämeillä ja korvissa, marjasadot jäävät siellä paljon pienemmiksi. Sitä syövät esimerkiksi kurjet ja riekot. Isokarpaloa muistuttava toinen Suomen soilla kasvava karpalo on pikkukarpalo (Vaccinium microcarpum). Se kasvaa kuivemmilla paikoilla, ja sen kukat ja marjat kasvavat yksitellen, ja marjat jäävät selvästi pienemmiksi.Luontoportti: Isokarpalo (Vaccinium oxycoccos) == Ulkonäkö == Karpalo on suikerteleva varpu, jonka versot matavat pitkin maata. Pareittain kasvavat lehdet ovat ainavihantia, kapeansoikeat, ja vaaleanpunaiset kukat kohoavat irti maasta parisenttisen kukkavarren päähän. Suuret marjat ovat kypsyttyään tummanpunaiset. Isokarpalo toimii karpalonlaikkupöhön (Exobasidium rostrupii), karpalonpöhön (Exobasidium oxycocci) ja karpalonmuumiopikarin eli karpalonmuumiosienen (Monilinia oxycocci) isäntäkasvina. == Muita nimiä == Karpalo, karpele, kalpare, kurjenmarja, kirsimarja ja narinruoho. == Hyötykäyttö == Karpalo on pohjoisten alueiden marja.Merriam-Webster.com Karpaloa on käytetty lääkkeeksi vatsan happohäiriöissä ja kuumetaudeissa sekä munuais- ja rakkotulehduksissaSitran marjatutkimus Arctic-flavours.fi> Virtsatietulehduksessa sen käyttöä on tutkittu vuonna 2012 julkaistujen tietojen mukaan Oulun yliopistossa. Puolukka-karpalomehun käyttö antibiootin ohella on vähentänyt virtsatietulehduksen uusimista lapsilla jopa 40 prosenttia.Ylen uutiset viitattu 2.11.2012 == Lähteet == == Aiheesta muualla == *Laji.fi: Isokarpalo (Vaccinium oxycoccos) *Pohjolan kasvien pauloissa: Vaccinium oxycoccos - isokarpalo *Valokki - nettikasvio: Isokarpalo (Vaccinium oxycoccos) *Luopioisten kasvisto: Isokarpalo (Vaccinium oxycoccos) *Karpaloinfo *Fineli: Karpalo ravintosisältö *Luonnonvarakeskus (Luke): Metsiemme marjat ja sienet Luokka:Puolukat Luokka:Seulonnan keskeiset artikkelit
Myrtales

Myrtales on aitokaksisirkkaisten rosidien ryhmään kuuluva kasvilahko, jossa on pääasiassa puuvartisia kasveja. Niiden kaarna on usein luonteenomaisesti hilseilevä ja lehtiasento vastakkainen. Lehdissä on erityssuomuja, enintään pienet korvakkeet ja vahvat laitojenmyötäiset suonet. Kukissa on kynnelliset eli tyvestään hyvin kapeat terälehdet, vaihtelevassa määrässä kehänalainen sikiäin ja tavallisesti mettä erittävä pohjusmalja eli hypanthium; kukat ovat siis maljakehäisiä. == Heimot == Lahkossa on yhdeksän heimoa ja niissä yhteensä noin 13 000 lajia. Suomen kasvistoon kuuluu lajeja horsma- ja rantakukkakasvien heimoista. * Combretaceae ** 14 sukua ja 500 lajia enimmäkseen tropiikissa. ** synonyymit: Bucidaceae, Myrobalanaceae, Sheadendraceae, Terminaliaceae * Onagraceae – horsmakasvit ** 22 sukua ja 656 lajia yleismaailmallisesti. ** synonyymit Circaeaceae, Epilobiaceae, Fuchsiaceae, Isnardiaceae, Jussiaeaceae, Lopeziaceae, Oenotheraceae * Lythraceae – rantakukkakasvit ** 31 sukua ja 620 lajia enimmäkseen tropiikissa. ** synonyymit: Ammanniaceae, Blattiaceae, Duabangaceae, Lagerstroemiaceae, Lawsoniaceae, Punicaceae, Sonneratiaceae, Trapaceae * Myrtaceae – myrttikasvit ** 131 sukua ja 4620 lajia yleismaailmallisesti, enimmäkseen tropiikissa ja lämpimillä alueilla. ** synonyymit: Chamelauciaceae, Heteropyxidaceae, Kaniaceae, Leptospermaceae, Melaleucaceae, Myrrhiniaceae, Psiloxylaceae * Vochysiaceae ** seitsemän sukua ja 190 lajia trooppisessa Amerikassa ja Länsi-Afrikassa. * Melastomataceae – melastomakasvit ** 188 sukua ja 5005 lajia enimmäkseen tropiikissa ja subtropiikissa, erityisesti Etelä-Amerikassa. ** synonyymit: Blakeaceae, Memecylaceae, Mikoniaceae, Mouririaceae, Rhexiaceae * Crypteroniaceae ** kolme sukua ja kymmenen lajia Kaakkois-Aasiassa, sen saaristossa ja Sri Lankassa ** synonyymi: Henslowiaceae * Alzateaceae ** yksi suku Alzatea ja kaksi lajia trooppisessa Amerikassa * Penaeaceae ** yhdeksän sukua ja 29 lajia Afrikassa ja Saint Helenan saarella ** synonyymit: Henslowiaceae, Oliniaceae, Plectroniaceae, Rhynchocalycaceae == Lähteet == *
Zygophyllales

Zygophyllales on aitokaksisirkkaisiin kuuluvan rosidien ryhmän lahko. Siihen kuuluu vain kaksi heimoa, joista toisessa (Krameriaceae) on puoliloisina eläviä pensaita ja ruohoja, ja toisessa (Zygophyllaceae) usein piikkisiä puita, pensaita ja ruohoja. == Heimot == * Krameriaceae – rataniakasvit ** yksi suku, jossa 18 lajia Lounais-Yhdysvalloista Chileen ulottuvalla alueella ja Länsi-Intian saaristossa * Zygophyllaceae – mehikorvakasvit ** 22 sukua, joissa 285 lajia lämpimän ilmastovyöhykkeen ja tropiikin kuivilla alueilla ** synonyymit: Agialidaceae, Balanitaceae, Tribulaceae == Lähteet == *
Batisti

Batisti on erityisen hienolankainen palttinasidoksinen kangaslaji. Se valmistettiin aikaisemmin käsin kehrätystä pellavalangasta; nykyisin siihen käytetään jonkin verran karkeampaa, koneella kehrättyä pellava- tai puuvillalankaa sekä synteettisiä kuituja. Hienoa batistipalttinaa on perinteisesti käytetty erilaisten kirjontatöiden pohjakankaana. Siitä on valmistettu sisustuselementtejä, kuten liinoja sekä pieniä asusteita, kuten koristeellisia nenäliinoja, kalvosimia ja kauluksia. Eräs batistityyppi on erittäin jäykkä ja kiiltäväpintainen lasibatisti, joka muistuttaa paljon organzaa. Alun perin rikkihapolla käsitellyssä kankaassa langat ovat sulautuneet kiinnityskohdissa toisiinsa niin, että ne eivät pääse siirtymään käytössä eivätkä pesussa. Lasibatistia on käytetty muun muassa tarjoiluesiliinoihin, pukujen koristeluun, naisten puseroihin ja käsitöihin.Kaikki kankaista, Linnan-Kangas. Viitattu 21.6.2014. ==Lähteet== Luokka:Kangaslajit
Ifin linna

Ifin linna (Château d'If) sijaitsee pienellä Ifin saarella noin kilometrin Marseillen rannasta Ranskan kaakkoisosassa. Saaren nimi tulee euroopanmarjakuusen ranskankielisestä nimestä. Linna rakennettiin 1524–1531 kuningas Frans I:n käskystä. Ranska oli juuri saanut Provencen hallintaansa, ja linnoitus tarvittiin puolustamaan Välimeren rannikkoa. Vuonna 1536 Kaarle V, joka oli sekä Pyhän Rooman keisari että Espanjan kuningas, yrittikin valloittaa Marseillen. Ifin linna toimi rannikon suojana ja jopa pelotteena: merihyökkäys torjuttiin nopeasti ja Kaarle V yritti tehdä sen sijaan maahyökkäyksen, joka sekin epäonnistui. Koska linna sijaitsee saarella, sitä käytettiin vankilana kuten Alcatrazia. Linnasta tuli kuuluisa, kun Alexandre Dumas vanhempi käytti sitä romaanissaan Monte-Criston kreivi. Romaanissa Edmond Dantès karkaa vankilasta. Todellisuudessa kukaan ei ole onnistunut siinä. Linnan käyttö vankilana päättyi 1800-luvun lopulla ja vuonna 1880 se avattiin yleisölle. Se on nykyään suosittu matkailukohde. Tiedosto:20030614-204 Marseille Château d'If From Ferry.jpg|Ifin linna Tiedosto:20030614-224 Marseille Château d'If.jpg|Marseille Ifin linnasta kuvattuna Tiedosto:Chateau d'If - 1641.PNG|Ifin linnan piirros vuodelta 1641 Tiedosto:Chateau If plan-relief.jpg|Linnan pienoismalli Tiedosto:EdmonDantesCamerainChataueIf.JPG|Edmon Dantès'n mukaan nimetty tyrmä == Vankeja == * Honoré Mirabeau, kirjailija ja valtiomies (1774–1775) * Abbe Faria (1797–?, apotin vankeus epävarmaa) * Michel Mathieu Lecointe-Puyraveau, poliitikko (1815) * Gaston Crémieux, Pariisin kommuunin johtaja (1871) == Lähteet == == Aiheesta muualla == * Ifin linna Google Mapsissa * Chateau d'If, Monte Criston kreivin vankilasaari, Suomen Kuvalehti, 12.08.1939, nro 32, s. 23, Kansalliskirjaston digitaaliset aineistot Luokka:Ranskan linnat Luokka:Marseille Luokka:Ranskan vankilat
Baskeri

Baskeri on barettia muistuttava pyöreä villamyssy, jossa on keskellä lyhyt napa. Ranskassa ja Espanjassa käytetään nykyisinkin usein baskeri-päähineitä. Muotipäähineeksi baskeri päätyi Greta Garbon innoittamana 1930-luvulla. Baskeri on perinteisesti valmistettu yhdestä kappaleesta, neulomalla ohuesta langasta. Lopuksi villa huovutetaan baskeriksi ja näin siitä saadaan saumaton. Sen keskellä on napa, missä suhteessa se eroaa baretista, mutta se eroaa siitä myös siinä suhteessa ettei siinä ole kantattua reunaa vaan usein päärme. Baretissa reuna on kantattu esimerkiksi silkki- tai nahkanauhalla. == Baskerin historia == Baskerin tapaista villasta tehtyä päähinettä on käytetty Pohjois- Euroopasta Välimerelle jo pronssikaudella. Pyreneiden vuoristossa asuvien baskien parissa siitä on tullut osa kansallista identiteettiä. He kutsuvat sitä -nimellä. Muutkin ovat käyttäneet baskeria, mutta siitä huolimatta sitä pidetään erityisesti baskien päähineenä ja se onkin saanut eri kansojen keskuudessa baskeista johdettuja nimiä; , , , ja . Baskimaalla baskereita on tehty eri värisinä, mutta sittemmin sininen ja musta ovat yleistyneet työläisten käytössä. 1800-luvulla ja 1900-luvun alussa baskereita alettiin valmistaa teollisesti, ja Ranskassa, Espanjassa ja Italiassa oli parhaimmillaan yli 20 tehdasta tekemässä niitä. Osa vanhoista tehtaista on toiminnassa edelleenkin, mutta pääasiassa niitä tuotetaan nykyään Etelä- Amerikan maissa. Japanissakin on yksi tehdas. Baskerien valmistuksen loputtua joistakin tehtaista on tehty baskerimuseoita, esimerkiksi Espanjassa Boinas La Encartada Museoa ja Ranskassa Musée du Béret. Vanhojen lopettaneiden tehtaiden tilalle on tullut uusia, jotka käyttävät käsityömäistä valmistustapaa ja tekevät yksilöllisempiä tuotteita. == Kuuluisia baskerin käyttäjiä == Nykypäivänä baskerin käyttö on liitetty erityisesti taiteellisesti suuntautuneisiin ihmisiin, ja niitä on ollut aina 1600-luvulta asti Rembrandtista alkaen. Hänen jälkeensä ovat monet muutkin taiteilijat käyttäneet sitä, esimerkiksi Pablo Picasso ja Auguste Rodin. Näyttelijöistä ainakin Greta Garbo ja Marlene Dietrich ovat baskeria käyttäneet sekä elokuvaohjaajista Ingmar Bergman ja Federico Fellini, myös kirjailija Ernest Hemingway käytti sitä. 1960- ja 1970-luvuilla baskerista tuli vallankumouksellisuuden symboli. Che Guevaran jalanjäljissä 1960-luvulla alkoivat ainakin Mustat pantterit USA:ssa, Väliaikainen IRA ja ETA:n sissit käyttää baskeria, joskin ETA:lla se ei välttämättä suoranaisesti liittynyt Che Guevaraan. Dietrich Harcourt 1959.jpg|Marlene Dietrich Rodin- cropped.png|Kuvanveistäjä Auguste Rodin Che Guevara - Guerrillero Heroico by Alberto Korda.jpg|Vallankumouksellinen Che Guevara Alberto Kordan ikonisessa valokuvassa vuonna 1960 == Lähteet == === Viitteet === == Aiheesta muualla == *Visit Enkarterri: Museo Boinas La Encartada - Museos (Bizkaia) *Keikari.com: Hattujen lyhyt historia Luokka:Päähineet Luokka:Baskit sv:Baskermössa
Diggari

Diggari oli suomalainen televisiokanava, joka toimi läheisessä yhteistyössä paikallisten puhelinyhdistysten kanssa. Tavanomaisten elokuvien, urheilun ja lastenohjelmien lisäksi sen lähetysvirrassa korostuivat interaktiiviset, matkapuhelimella käytettävät mobiilipalvelut ja pelit. Diggari keskitti verkkonsa pääkaupunkiseudun ulkopuolelle keskikokoisille paikkakunnille. Kanavan pääkonttori sijaitsi Kuopiossa. Diggari kattoi 750 000 kotitalouden peittoalueen ja sillä oli potentiaalisesti 1,8 miljoonaa katsojaa. Diggari keskittyi toiminnassaan ainoastaan kaapelitelevisiotoimintaan. Kanava lopetti toimintansa 31. joulukuuta 2009 kello 23.55.http://www.diggari.fi == Lähteet == == Aiheesta muualla == * Diggarin verkkosivut arkistoituna Luokka:Suomalaiset televisiokanavat Luokka:Vuonna 2004 perustetut televisiokanavat Luokka:Vuonna 2009 lakkautetut televisiokanavat
Puskuri (televisio-ohjelma)

Puskuri oli Tarinatalon tuottama ja Yle TV2:lla esitetty auto- ja liikenneaiheinen makasiiniohjelma, jota esitettiin vuosina 2002-2011. Puskuria juonsivat Raimo Tengvall ja Matti Sinervä. Ohjelman viimeinen jakso nähtiin 23. toukokuuta 2011. == Aiheesta muualla == * Puskurin kotisivut Luokka:2000-vuosikymmenen suomalaiset televisiosarjat Luokka:2010-luvun suomalaiset televisiosarjat Luokka:Makasiiniohjelmat Luokka:Yle TV2:n televisio-ohjelmat Luokka:Autoilu
Ethnologue

Ethnologue: Languages of the World on SIL Internationalin teos, joka sisältää tietoja maailman kielistä. Siitä julkaistaan muutaman vuoden välein uusi painos, jonka tiivistetty versio on ollut luettavissa myös Internetissä. Seitsemännestätoista painoksesta alkaen verkkoversio on ollut ensisijainen ja vuosittain päivitettävä. Teos sai alkunsa vuonna 1951, jolloin siinä oli nelisenkymmentä kieltä kuvattuna. Sitä käyttivät ensisijaisesti lähetyssaarnaajat. Taustalla toimiva SIL International on kristillinen voittoatavoittelematon järjestö. Tästä syystä myös Ethnologue on saanut kritiikkiä sekulaarisista piireistä, mutta se on siitä huolimatta kasvanut keskeiseksi lähdeteokseksi kielitieteen alalla. Ethnologuen 19. painos sisältää tiedot 7 097 elävästä kielestä. Annettaviin tietoihin kuuluvat muun muassa puhujamäärä, alueellinen sijoittuminen, murteet ja siteet muihin kieliin. Se on maailman laajin luettelo kielistä. Tiedot joistakin kielistä ovat kuitenkin melko vanhentuneita. Kieleksi määrittäminen riippuu sosiolingvistisistä tekijöistä. Ethnologuessa jokaisella kielellä on yksilöllinen kolmikirjaiminen SIL-koodi. ==Lähteet== ==Aiheesta muualla== * Ethnologuen Internet-sivut Luokka:Kirjat kielitieteestä Luokka:Elektroniset tietoteokset de:SIL International#Ethnologue und ISO 639-3 Luokka:Vuoden 1951 kirjat
Bishopin rengas

Bishopin rengas on Auringon ympärillä näkyvä punainen rengas, joka syntyy, kun valo siroaa tulivuorten syöksemistä aerosoleista Muut taivaalla näkyvät valoilmiöt Somerikko Ilmiön tarkan kuvauksen antoi 5. syyskuuta 1883 ensimmäisenä Sereno Bishop Honolulussa Havaijilla Krakataun suuren tulivuorenpurkauksen (27.8.1883) jälkeen. == Lähteet == == Aiheesta muualla == *Näin tuhka näkyi paljain silmin Suomen taivaalla Tähdet ja avaruus 24.4.2010 Luokka:Ilmakehän optiset ilmiöt
Celastrales

Celastrales on aitokaksisirkkaisten rosidien ryhmään kuuluva kasvilahko, jossa on uusimpien käsitysten mukaan kaksi heimoa. Heimoihin kuuluu puita, pensaita, liaaneja ja ruohoja. Suomessa kasvaa vain yksi lahkon laji alkuperäisesti luonnonvaraisena: kelasköynnöskasveihin kuuluva suovilukko eli vilukko (Parnassia palustris). Koristekasvikarkulaisina saattaa Suomessa tavata myös lahkoon kuuluvia sorvarinpensaita (Euonymus). == Heimot == * Lepidobotryaceae ** kaksi sukua ja 2–3 lajia Itä-Afrikassa. * Celastraceae – kelasköynnöskasvit eli kelaskasvit ** 94 sukua, joissa 1410 lajia enimmäkseen tropiikissa.Stevens 2001–, Viitattu 23.2.2022. ** synonyymit: Brexiaceae, Canotiaceae, Chingithamnaceae, Euonymaceae, Hippocrateaceae, Lepuropetalaceae, Parnassiaceae (vilukkokasvit), Plagiopteraceae, Pottingeriaceae, Salaciaceae, Siphonodontaceae, Stackhousiaceae == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/ === Viitteet === *
Blackpool

Blackpool on noin asukkaan merenrantakaupunki ja yhtenäishallintopiiri Lancashiren kreivikunnassa Luoteis-Englannissa. Se muodostaa Lytham St Annesin, Poulton-le-Fylden ja Cleveleysin kanssa Irlanninmeren rannikolle yhtenäisen kaupunkialueen, jonka alueella elää noin ihmistä. Yhtenäishallintopiiriin ei kuulu Blackpoolin kaupungin lisäksi muita kaupunkeja tai kuntia. Blackpool on hyvin riippuvainen matkailusta. Sen tärkeitä matkailukohteita ovat kolme vanhaa satamalaituria, Eiffel-tornia muistuttava Blackpool Tower ja Blackpool Pleasure Beachin huvipuisto.Pleasure Beach Blacpool ISI Kaupunki oli työväenluokan suosittu lomakohde teollistumisen alkuajoista aina 1960-luvulle asti. Alueella on hienot uimarannat, mutta ilmaston takia virkistyskohteita, kuten huvipuistoja ja peliluolia, on tarvittu myös sisätiloihin. Muita merkittäviä työnantajia ovat pankkitoiminta, valtion yritykset, urheiluautovalmistaja TVR sekä muut sekalaiset yritykset. Suuri osa Blackpoolin asukkaista työskentelee kaupan alalla. Blackpoolissa on myös lentokoneteollisuutta ja se on tunnettua kylpyläseutua. 712 at Bispham.jpg|kaksikerroksinen raitiovaunu BlackpoolTN.JPG|Öinen Blackpool == Lähteet == Luokka:Asutut paikat Lancashiressä Luokka:Englannin kaupungit Luokka:Lancashiren hallinnolliset alueet Luokka:Englannin yhtenäishallintopiirit
Styreenibutadieenikumi

SBR (Styrene-Butadiene-Rubber) eli styreenibutadieenikumi, tunnetaan myös kauppanimellä Buna, oli ensimmäisiä käyttökelpoisia synteettisiä kumilajeja. Sitä on valmistettu katalyytin avulla polymeroimalla natriumpitoista butadieenia ja styreeniä kopolymeeriksi, jonka molekyylissä vuorottelevat butadieeni ja styreeni. Styreenibutadieenikumia valmistettiin Saksassa jo 1935 ja se oli Saksan sekä länsivaltojen tärkein synteettinen kumi toisen maailmansodan aikana. Styreenibutadieenikumi oli niin tärkeäksi katsottu Saksan teollisuuden tuote, että strategisia brittien yöpommituksia ja yhdysvaltalaisten päiväpommituksia osoitettiin myös styreenibutadieenikumia valmistaville tehtaille Saksan sodankäyntikyvyn heikentämiseksi. Buna-nimi tulee sanoista butadieeni ja natrium, joista ensimmäistä käytettiin kumin lähtöaineena ja jälkimmäistä reaktiossa katalyyttinä. Styreenibutadieenikumin CAS-numero on 9003-55-8. == Käyttötarkoitukset == Lähes kaikki tekonurmikentät käyttävät täytemateriaalinaan SBR-kumirouhetta, mikä on herättänyt keskustelua kumirouheen aiheuttamista mahdollisista terveys- ja ympäristövaikutuksista. == Lähteet == == Aiheesta muualla == *Teknikum: SBR – styreenibutadieenikumi *PubChem: Buta-1,3-diene; ethenylbenzene *Food Component Database (FooDB): Butadiene-styrene rubber *Kyoto Encyclopedia of Genes and Genomes (KEGG): Styrene-butadiene copolymer Luokka:Elastomeerit Luokka:Kopolymeerit
Persone

Persone on Tukholmasta kotoisin oleva esperantoksi rockia esittävä trio, joka muodostettiin vuonna 1986 ensimmäistä esperantokulttuurin festivaalia (Kultura Esperanto-Festivalo) varten. Yhtyeen nykyinen kokoonpano muodostui vuonna 1990 ja se soittaa usein esperantistien kokouksissa ja tapaamisissa. Persone on nimenä sanaleikki, ja se voidaan kääntää kahdella tavalla: person-e (henkilökohtaisesti) ja per-son-e (äänellä, äänen avulla). ==Kokoonpano== ===Nykyinen=== * Martin Wiese - sähkökitara, päälaulu * Anders Grop - basso, laulu * Bertilo Wennergren - rummut, laulu ===Entiset jäsenet=== * Per Ola Axelsson - saksofoni * Borje Lund - sähkökitara * Benedikte Weinreich - syntetisaattori ==Tuotanto== *62 minutoj (1987) *#De l' praa tempo ĝis la nun' *#Tute sekura *#La bonurbo *#Ĉu al paca cel' *#Ĉu vi pentas? *#Longe for *#Ampeforto *#Bluso en rubuj' *#Nur por la pano *#Mia knabino *#Portanto de la lun' *#Eĉ knaboj *En la spegulo (1991) *#Kio ajn *#Amanda *#En la spegulo *#Ĉu neniam plu *#Mi ne scias *#Folioj en la vent' *#Alia mondo *#Neĝo dancas *#Du homoj *Povus esti simple (1996) *#Povus esti simple *#Mondo aŭ mi *#Trans torent' *#Vortoj *#Ili venos *#Revoj *#Maskobalo *#Kiam amo regas *#Mejlojn for *#Reĝoj de cindro *#Nun mallumas ekstere *#La leviĝo de la lun' *#El la man' *...Sed estas ne (1999) *#Liza pentras bildojn *#Se la cerbo volas *#La ĉielo *#Sola? *#Bileto al la lun' *#Kion ajn *#Fantomoj de la pasintec' *#Lasu min sonĝi *Sen (2002) *#Pli ol nenio *#La fantoma lum' *#Mi ĉiam kredis (ke la koro) *#Estu ĉiam *#Sola en vaku *#Revoj *#Korpo kaj anim' *#Patro nia *#Perloj sur la ter' *#Lasu min sonĝi *#Nun mallumas ekstere Luokka:Esperantomusiikki Luokka:Ruotsalaiset rockyhtyeet
Koprofagia

Koprofagia ( 'uloste' + φαγεῖν 'syödä') eli skatofagia tarkoittaa ulosteen syömistä. Koprofagiaa esiintyy lemmikkieläimillä, kuten koirilla. Ilmiö voi niillä johtua lukuisista ruokahaluun vaikuttavista sairauksista tai jonkin vitamiinin puutoksesta.http://www.saunalahti.fi/sultan/pennunostajalle.html Koiranpentujen tiedetään syöneen sekä omia että toisten ulosteita.http://www.goldenring.fi/jalostus/koprofagia.htm Usein ulosteen syöminen on kuitenkin vain eläimen käyttäytymiseen liittyvä tapa tai tottumus, joka tavallisesti katoaa sen ikääntyessä.http://www.sniksnak.com/doghealth/coprophagia.html Muihin eläimiin, joiden tiedetään harjoittaneen koprofagiaa, kuuluvat mm. puoliapinat, marmosetit, hevonen, marsu, chinchilla, majava ja päästäinen.http://sprott.physics.wisc.edu/Pickover/vomit.html Jyrsijöillä koprofagia on täysin tavallista: esimerkiksi rotat syövät noin 50–60 prosenttia ulosteistaan uudelleen. Ulosteiden syömättä jättäminen saattaa näillä eläimillä aiheuttaa jopa puutosten oireita, kuten heikentynyttä kasvua. Gorillojen tiedetään toisinaan syövän ulosteita sekä luonnossa että vielä useammin eläintarhoissa.http://www.zoo.org/factsheets/gorilla/gorilla4.html Koprofagiaa ei tavallisesti esiinny ihmisillä. Yleensä se leimataan puhtaasti koprofiliaan liittyväksi ilmiöksi. Joskus koprofagiaa liittyy myös skitsofreniaan,http://www.ncbi.nlm.nih.gov/entrez/query.fcgi?db=pubmed&cmd;=Retrieve&dopt;=AbstractPlus&list;_uids=16721701&query;_hl=17&itool;=pubmed_docsum vaikkakin tämä on erittäin harvinaista. Koprofagia voi liittyä pica- oireyhtymään, joka aikuisilla luokitellaan syömishäiriöihin kuuluvaksi mielenterveysongelmaksi. Ihmiselle omankin ulosteen syöminen on vaarallista, koska ulosteessa on paljon bakteereja, jotka levittävät monenlaisia tauteja. ==Katso myös== *Urofagia ==Lähteet== == Aiheesta muualla == Luokka:Uloste Luokka:Syömishäiriöt
Ian Holm

Ian Holm Cuthbert (12. syyskuuta 1931 Goodmayes, Essex – 19. kesäkuuta 2020 Lontoo) oli englantilainen näyttelijä. Hän näytteli sekä teatterissa ja elokuvissa että radiossa ääninäyttelijänä. Hän esiintyi muun muassa Peter Jacksonin Taru sormusten herrasta -elokuvissa, Martin Scorsesen Lentäjässä, Terry Gilliamin Brazilissa, Luc Bessonin The Fifth Elementissä ja Ridley Scottin elokuvassa Alien – kahdeksas matkustaja. Holm aloitti teatteriuransa 1954 Shakespeare Memorial Theatren näyttämöllä miekankantajan roolissa Shakespearen Othellossa. 1961 hän solmi pitkäaikaisen sopimuksen Royal Shakespeare Companyn kanssa ja esiintyi lukuisissa tuotannoissa Lontoossa ja Starfordissa. Ensiesiintymisensä elokuvassa Holm teki vuonna 1968 Peter Hallin ohjaamassa Kesäyön unelmassa ja televisiossa vuonna 1965 The Wars of the Roses -televisiosarjassa. Holm voitti urallaan kaksi parhaan miessivuosan Bafta- palkintoa, rooleistaan vuoden 1968 elokuvassa The Bofors Gun ja vuoden 1981 elokuvassa Tulivaunut. == Valikoitu filmografia == *Oi! Mikä ihana sota (Oh! What A Lovely War, 1969) *Nikolai ja Aleksandra (Nicholas and Alexandra, 1971) *Napoleon and Love (televisiosarja, 1972) *Maria, skottien kuningatar (Mary, Queen of Scots, 1971) *Nuori seikkailija (Young Winston, 1972) *Alien – kahdeksas matkustaja (Alien, 1979) *Tulivaunut (Chariots of Fire, 1981) *Rosvoja, rosvoja (Time Bandits, 1981) *Brazil – tämän hetken tuolla puolen (Brazil, 1985) *Tanssi tuntemattoman kanssa (Dance with a Stranger, 1985) *Vakoilupeli (televisiosarja, 1988) *Kuningas Henrik V (Henry V, 1989) *Hamlet (1990) *Alaston lounas (Naked Lunch, 1991) *Hullu kuningas (The Madness of King George, 1994) *Suloinen ikuisuus (The Sweet Hereafter, 1997) *The Fifth Element – puuttuva tekijä (The Fifth Element, 1997) *Epätavallista elämää (A Life Less Ordinary, 1997) *eXistenZ (1999) *From Hell (2001) *The Emperor’s New Clothes (2001) *Taru sormusten herrasta: Sormuksen ritarit (The Lord of the Rings: The Fellowship of the Ring, 2001) *Taru sormusten herrasta: Kuninkaan paluu (The Lord of the Rings: The Return of the King, 2003) *The Day After Tomorrow (2004) *Garden State (2004) *Lentäjä (The Aviator, 2004) *Lord of War (2005) *Rottatouille (Ratatouille, 2007) *Hobitti – Odottamaton matka (The Hobbit: An Unexpected Journey, 2012) *Hobitti – Viiden armeijan taistelu (The Hobbit: The Battle of the Five Armies, 2014) == Lähteet == == Aiheesta muualla == * * Sir Ian Holm (inoffiziell) * Sir Ian Holmin muistokirjoitus Helsingin Sanomissa Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Annie- palkinnon saajat Luokka:Tony-palkinnon saajat Luokka:Olivier-palkinnon saajat‎ Luokka:Vuonna 1931 syntyneet Luokka:Vuonna 2020 kuolleet
Giovanni Domenico Cassini

Giovanni Domenico Cassini (8. kesäkuuta 1625 – 14. syyskuuta 1712) oli italialainen tähtitieteilijä. Muutettuaan Ranskaan hän kirjoitti nimensä Jean- Dominique Cassini. Cassini kävi jesuiittojen koulua Genovassa. Markiisi Cornelio Malvasia kutsui hänet Bolognaan rakentamaansa Panzanon observatorioon aluksi työskentelemään astrologian eikä tähtitieteen parissa. Observatorion tarkoilla laitteilla Cassini teki havaintoja planeetoista. Hän määritti Jupiterin, Marsin ja Venuksen pyörähdysajat. Cassini toimi professorina Bolognassa vuodesta 1650. Hän siirtyi 1669 Pariisin observatorion johtajaksi. Siellä työskennellessään hän osallistui uuden astemittauksen kehittelyyn, löysi neljä Saturnuksen kuuta ja Saturnuksen renkaiden välisen Cassinin jaon, määritti ensimmäisen kerran Auringon parallaksin sekä selvitti kysymyksen Kuun asennon näennäisestä heilahtelusta. Cassinin mukaan on saanut nimensä myös eräs neljännen asteen käyrä, Cassinin käyrä. Nasan ja ESAn yhteinen Cassini- Huygens-hanke sai nimensä Cassinin ja Christiaan Huygensin mukaan. == Lähteet == == Aiheesta muualla == * Luokka:Italialaiset tähtitieteilijät Luokka:Ranskan tiedeakatemian jäsenet Luokka:Vuonna 1625 syntyneet Luokka:Vuonna 1712 kuolleet
Ulpukat

Ulpukat (Nuphar) on vesikasveja käsittävä kasvisuku lummekasvien (Nymphaeaceae) heimossa. Lajeja kasvaa pohjoisen pallonpuoliskon lauhkealla vyöhykkeellä. Ulpukoihin katsotaan kuuluvan yleensä 10–15 lajia, joskin jotkut kasvitieteilijät pitävät kaikkia lajeja saman lajin muunnoksina. Kukinnoissa on 4–6 keltaista verholehteä ja 8–20 niitä pienempiä terälehtiä. Lehdet ovat sileäreunaiset, munanmuotoiset tai pitkänsoikeat. Siemen pysyy vedenpinnan yläpuolella kypsymiseen asti. Ulpukat ovat läheistä sukua lumpeille (Nymphaea), joiden terälehdet ovat paljon suuremmat kuin verholehdet ja siemen kypsyy upoksissa. Ulpukoiden lehdet ovat molemmin puolin vihreät, lumpeiden lehdet usein alta punertavat. Ulpukoiden lehtien sivusuonet eivät yhdy verkkomaisesti lähellä lehden reunaa toisin kuin lumpeilla. == Lajeja == * Nuphar advena * Nuphar japonica – japaninulpukka * Nuphar lutea – isoulpukka eli ulpukka * Nuphar microphylla * Nuphar orbiculata * Nuphar polysepala * Nuphar pumila – konnanulpukka * Nuphar saggitifolia * Nuphar saikokuensis * Nuphar subintegerrima * Nuphar submersa * Nuphar ulvacea * Nuphar variegata == Lähteet == == Aiheesta muualla == * Suomen Lajitietokeskus: Ulpukat (Nuphar) * ITIS: Nuphar * United States Department of Agriculture (USDA): Nuphar * Flora of China: Nuphar *
The Fifth Element – puuttuva tekijä

The Fifth Element – puuttuva tekijä on ranskalainen tieteiselokuva vuodelta 1997. Elokuvan on ohjannut Luc Besson, jonka tarinaan elokuva perustuu. Pääosissa ovat Bruce Willis, Gary Oldman, Milla Jovovich, Ian Holm ja Chris Tucker. Viitattu = 5.1.2012. Elokuva on humoristinen ja toiminnallinen tieteisfantasia, joka ammentaa aineksia edeltävien vuosikymmenten tieteiselokuvista ja -sarjakuvista. Elokuvan visuaaliseen suunnitteluun osallistuivat sarjakuvapiirtäjät Jean Giraud ja Jean-Claude Mézières. Puvustuksen teki muotisuunnittelija Jean-Paul Gaultier. == Juoni == 2200-luvulle sijoittuvassa elokuvassa taksinkuljettaja ja entinen sotilas Korben Dallas (Bruce Willis) joutuu mukaan Maan selviytymiskamppailuun, kun maapallon pelastajaksi lähetetty Leeloo-niminen yliolento (Milla Jovovich) putoaa hänen taksiinsa. Dallasin tehtävä on löytää neljä puuttuvaa elementtiä, joita Leeloon ohella tarvitaan Maan pelastamiseksi. Myös soturirotu mangaloret ja paha liikemies Jean-Baptiste Emanuel Zorg (Gary Oldman) jahtaavat näitä elementtejä. == Näyttelijät == Lähde: == Vastaanotto == Elokuvan ansiot on nähty ennen kaikkea sen kuvallisessa näyttävyydessä. Kriitikko Markku Soikkelin mukaan elokuva on jännityksen ja huumorin vuorottaisina viritteinä erittäin taitavasti tehty. MTV3:n Jari Rantalan mukaan ”The Fifth Element on hauska ja vauhdikas scifi-seikkailu. Ehdottoman nautittava katsomiskokemus”. == Lähteet == == Aiheesta muualla == * Arvosteluja. Luokka:Ranskalaiset tieteiselokuvat Luokka:Vuoden 1997 ranskalaiset elokuvat Luokka:Luc Bessonin ohjaamat elokuvat
Aliluutnantti

Aliluutnantti (lyhenne alil., sotilaskäytössä ALIL) on Suomen merivoimissa vänrikkiä vastaava alin upseerinarvo. Merivoimien reserviupseerikurssin Merisotakoulussa suorittaneet varusmiehet kotiutetaan reservin aliluutnantteina. Myös maavoimien reserviupseerikurssin suorittaneet voivat kotiutua aliluutnantteina, jos he palvelevat merivoimissa. Opistoupseerin tutkinnon suorittaneet opistoupseerioppilaat ylennettiin aliluutnanteiksi. Opistoupseeri-koulutus jäi historiaan 2003, kun viimeinen vuosikurssi valmistui. Anglosaksisissa maissa Suomen merivoimien aliluutnanttia vastaava arvo on ensign, joka tarkoittaa tässä asiayhteydessä sotilasyksikön lippua (kts. vänrikki). Aliluutnantiksi suomeksi kääntyvä sub-lieutenant taas vastaa luutnanttia. Saksan laivastossa aliluutnantti on Unterleutnant zur See ("aliluutnantti merellä") ja Ruotsin kuninkaallisessa laivastossa fänrik eli vänrikki. Joissain maissa vänrikki ei ole joukkueenjohtajan tasoinen upseeri vaan pikemminkin upseerikokelasta muistuttava, minkä vuoksi joukkueenjohtajavänrikkiä vastaava sotilasarvo on aliluutnantti. Wilho Petter Nenonen oli Japanin sotaan lähtiessään aliluutnantti Venäjän keisarikunnan armeijan tykistössä. == Viron puolustusvoimissa == Kaitseväen aliluutnantin olkalaatat Maa- ja ilmavoimat | Merivoimat ---|--- nooremleitnant | n-ltn | nooremleitnant Viron puolustusvoimissa aliluutnantti (nooremleitnant, n-ltn) on vänrikin (lipnik) ja luutnantin (leitnant) väliin sijoittuva arvo NATO-vastaavudella OF-1. Arvo saadaan kolmivuotisen kadettikoulun (Kõrgem Sõjakool) käymisen jälkeen. Jos kadetilla on jo aiempi korkeakoulututkinto, kestää kadettikoulu vain vuoden.http://www.sojakool.ee/uudised/korgema-sojakooli-lopetas-esimene- uheaastane-ohvitseride-kursus/ Koulun jälkeen aliluutnantit lähetetään joukkueenjohtajiksi virolaisiin joukko-osastoihin. Suojeluskuntajärjestö Kaitseliitossa aliluutnantit toimivat yleensä komppanianpäälliköinä. == Lähteet == Luokka:Sotilasarvot
Jody Williams

Jody Williams (s. 1950) on Houstonin yliopiston professori ja poliittinen aktivisti, jolle myönnettiin Nobelin rauhanpalkinto vuonna 1997 yhdessä ICBL:n eli maamiinojen poistoon tähtäävän organisaation kanssa.Jody Williams - Curriculum Vitae. Nobelprize.org. 13.5. 2012 Jody Williams on opiskellut opettamaan englantia vieraana kielenä, sekä espanjan opettajaksi. Tätä kautta hän liittyi avustustyöhön, ja oli mukana Nicaraguan ja Hondurasin koulutusjärjestelmän kehitysprojektissa 1984. Sen jälkeen hän on jatkanut muissa kehitys- ja avustusprojekteissa. Hän on kirjoittanut ja esitelmöinyt maamiinoista erittäin paljon ja näkyvästi. == Lähteet == Luokka:Nobelin rauhanpalkinnon saajat Luokka:Yhdysvaltalaiset henkilöt Luokka:Vuonna 1950 syntyneet Luokka:Elävät henkilöt
Dale Crover

Dale Crover (s. 23. lokakuuta 1967 Aberdeen, Washington, Yhdysvallat) on yhdysvaltalainen rockmuusikko. Hänet tunnetaan parhaiten yhdysvaltalaisen Melvins-rockyhtyeen rumpalina. Crover on tunnettu myös siitä, että hän käyttää rumpusetissään erittäin suurikokoisia rumpuja. Rumpujen soiton lisäksi hän myös laulaa ja soittaa kitaraa Altamont-nimisessä yhtyeessä. ==Historia== Crover aloitti muusikon uransa 1980-luvun alkupuolella. Hän liittyi Melvins- yhtyeeseen rumpaliksi Mike Dillardin tilalle vuonna 1984. Vuosina 1985 ja 1986 Crover soitti bassoa Fecal Matter -yhtyeessä, johon kuuluivat myös Kurt Cobain ja Greg Hokanson. Hokansonin jätettyä Fecal Matterin yhtye äänitti Illiteracy Will Prevail -demon. Crover soitti demolla sekä bassoa että rumpuja. Vuonna 1988 Crover liittyi sijaisrumpaliksi Nirvanaan. Nirvana nauhoitti Croverin kanssa seuraavat kappaleet: * ”Floyd the Barber”, ”Paper Cuts” ja ”Downer” – Bleach * ”Downer”, ”Aero Zeppelin”, ”Beeswax”, ”Hairspray Queen” ja ”Mexican Seafood” – Incesticide * ”If You Must” ja ”Pen Cap Chew” – With the Lights Out. Crover palasi Nirvanan sijaisrumpaliksi lyhyen Amerikan-kiertueen ajaksi vuonna 1990. Vuonna 1994 hän perusti yhdessä Joey Osbournen ja Dan Southwickin kanssa Altamont-nimisen rockyhtyeen. Altamont on julkaissut vuoteen 2007 mennessä neljä albumia, joista uusin The Monkee's Uncle julkaistiin vuonna 2005. Nykyään Crover soittaa edelleen rumpuja Melvinsissä ja kitaraa Altamontissa. Hän on toiminut viime aikoina myös levytuottajana. ==Soittimet== ===Rummut=== *Tama Artstar Custom **16"x26" Bass Drum **8"x14" Snare Drum **16"x18" Tom Tom **18"x20" Floor Tom **14"x20" Gong Bass ===Symbaalit=== *Paiste **24" 2002 China custom **15" 2002 Crunch Hats **22" 2002 Ride **8" New Signature Dark Energy Splash Mark I **13" Signature Mega Cup Chime **20" 2002 Wild Crash **24" 2002 Ride **14/18" Noise Works Trash Set ==Aiheesta muualla== *themelvins.net *Altamont-yhtyeen kotisivut Luokka:Nirvana Luokka:Yhdysvaltalaiset kitaristit Luokka:Yhdysvaltalaiset rocklaulajat‎ Luokka:Yhdysvaltalaiset rockmuusikot Luokka:Vuonna 1967 syntyneet Luokka:Elävät henkilöt
Lääkärit ydinsotaa vastaan

Lääkärit ydinsotaa vastaan on järjestö, joka ponnistelee ydinsodan ehkäisemiseksi. Se tunnetaan usein lyhenteellä IPPNW (). Se sai Nobelin rauhanpalkinnon vuonna 1985.History of Organization nobelprize.org Järjestö on korostanut, että ydinsotaa ei kukaan voi voittaa. Järjestön perustivat Bostonissa Yhdysvalloissa vuonna 1980 sydänlääkärit Bernard Lown Yhdysvalloista ja Jevgeni Tšazov Neuvostoliitosta neljän muun lääkärin kanssa. Järjestön toiminta oli laajimmillaan 1990-luvun alussa, jolloin siinä oli yli 200 000 jäsentä yli 60 maasta. Järjestön toiminnassa on ollut mukana myös suomalaisia lääkäreitä. Bernard Lown on tunnettu ensimmäisen tehokkaan sydäniskurin eli defibrillaattorin keksijänä, ja Jevgeni Tšazov toimi Neuvostoliiton puoluejohtajan Leonid Brežnevin henkilääkärinä. == Lähteet == ==Aiheesta muualla== *Järjestön kotisivut Luokka:Nobelin rauhanpalkinnon saajat Luokka:Kansainväliset järjestöt
Koivu

Koivu tarkoittaa seuraavia asioita: ==Yleisnimi== * koivut (Betula), kasvisuku, lehtipuita ==Paikannimi== * Koivu, kylä Tervolassa * Koivu, rautatieasema Tervolassa ==Sukunimi== Koivu on muun muassa seuraavien suomalaisten henkilöiden sukunimi: * Aatos Koivu (s. 2006), jääkiekkoilija * Eerikki Koivu (s. 1979), norjansuomalainen jääkiekkoilija * Esko Koivu (1932–2004), virkamies ja kirjailija * Harri Koivu (1915–1996), järjestö- ja yritysjohtaja, kauppaneuvos * Hugo Koivu (1888–1966), Pyhäjokilaaksossa vaikuttanut tehtailija ja liikemies * Ira Koivu (o.s. Huovinen, s. 1975), toimittaja, viestintäyrittäjä ja kolumnisti * Johanna Koivu (s. 1974), viulisti, televisiojuontaja ja näyttelijä * Joli Koivu (s. 1990), kymmenottelija * Jukka Koivu (s. 1953), ääkiekkovalmentaja * Matti Johannes Koivu (s. 1981), muusikko ja historioitsija * Mikko Koivu (s. 1983), jääkiekkoilija, Jukka Koivun poika * Pasi Koivu (s. 1989), frisbeegolfaaja * Pentti Koivu (s. 1941), Rauman kaupunginjohtaja 1988–2004, opettaja ja rehtori, kaupunkineuvos * Raimo Koivu (1933–2023), aitajuoksija ja kymmenottelija * Reijo Koivu (s. 1947), aitajuoksija * Rudolf Koivu (ent. Koivunen, 1890–1946), taidemaalari, kirjailija * Saku Koivu (s. 1974), jääkiekkoilija, Jukka Koivun poika * Sirpa Koivu (myöh. Kiviharju, 1938–2012), Miss Suomi 1956 * Tapio Koivu (s. 1964), Oulun yliopiston vararehtori, Tiedekeskus Heurekan ent. johtaja * Timo Koivu (1918–1985), Mannerheim-ristin ritari no. 171, metsänhoitaja * Tuuli Koivu, taloustieteilijä. * Uuno Koivu (1912–1982), trumpetisti * Viivi Koivu (o.s. Villa, s. 1981), kivääriampuja == Kuvitteellisia henkilöitä == * Pekka Koivu, poliisi Leena Lehtolaisen kirjoissa == Muita merkityksiä == * Tanssiorkesteri Koivu, suomalainen puhallinyhtye == Katso myös == Aihepiiriin liittyvät myös seuraavat: * Rudolf Koivu -palkinto, suomalainen kulttuuripalkinto * Koivu ja tähti, Sakari Topeliuksen satu Luokka:Luettelot henkilöistä sukunimen mukaan Luokka:Seulonnan keskeiset artikkelit
Puskuri

Puskuri voi tarkoittaa ainakin seuraavia asioita: * Puskuri, televisio-ohjelma * puskuri, ajoneuvon törmäyssuoja * puskuri, digitaaliteknologiaan liittyvä muisti * puskuriliuos, kemiassa ja biokemiassa käytetty liuos, jonka happamuusaste on vakaa * päätepuskin, rautatiellä raiteen päähän sijoitettu laite, jonka tarkoitus on estää kaluston vyöryminen raiteen päätekohdan ohi.
Mariner 3

Mariner 3 ja 4 olivat identtisiä luotaimia joiden tehtävänä oli suorittaa Marsin ohilento. Mariner 3 laukaistiin 5. marraskuuta 1964, mutta luotainta lähdössä suojannut suojus ei auennut kunnolla, estäen aurinkopaneelien aukeamisen. Luotain lakkasi toimimasta sen akkujen tyhjennyttyä ja se jäi kiertämään Aurinkoa, pääsemättä Marsiin. Mariner 3 oli tarkoitus lentää noin 8 kuukaudessa Marsiin jonka jälkeen se olisi ottanut valokuvia planeetan pinnasta sekä suorittanut teknisiä mittauksia. Luotain oli varustettu aurinkokennoilla ja akuilla, ja sen paino oli 260 kilogrammaa. Aurikokennot olisivat antaneet sille Marsin etäisyydellä 300 W virtaa minkä olisi pitänyt riittää luotaimen teknisille laittelle ja datan lähettämiseen. Luotain oli varustettu kuvausjärjestelmällä, magnetometrillä sekä muilla laitteilla joilla oli tarkoitus analysoida aurinkotuulta, avaruuden säteilyä jne. == Lähteet == ==Aiheesta muualla== * * Luokka:Mariner-ohjelma Luokka:Mars-luotaimet Luokka:Vuoden 1964 avaruustoiminta de:Mariner#Mariner 3 und 4
Hyde Hyytiäinen

Timo-Lauri ”Hyde” Hyytiäinen (4. maaliskuuta 1963 Heinola – 18. marraskuuta 2004 Helsinki) oli suomalainen ”sokea kääpiö” stand up -koomikko. Hyytiäinen oli kotoisin Heinolasta, jossa hän kävi koulunsa ja valmistui ylioppilaaksi 1982 ja pari vuotta myöhemmin merkonomiksi. Hän oli mukana paikallisessa pop- musiikkielämässä paitsi soittajana myös osakkaana äänilevykaupassa ja Funky Maruschka -diskossa. Kokoomuksen kaupunginvaltuutettu hän oli kaksi kautta 1985–1992. Hyytiäinen muutti Jyväskylään 1980-luvun puolivälissä. Siellä hän opiskeli muun muassa ravintolakoulussa ja myöhemmin Jyväskylän yliopistossa puheviestintää. Hän osallistui paikallisen ylioppilasteatterin toimintaan näyttelijänä ja käsikirjoittajana. Lapsuudessa todettu nivelreuma ja sen lisäsairaudet (Sjögrenin syndrooma) aiheuttivat Hyytiäisen näön heikkenemisen ja 1990-luvun lopulla sokeutumisen. Näkökyvyn menetyksen vuoksi hän joutui jättämään teatteriharrastuksen, mutta sen tilalle hän löysi stand up -komiikan, jota hän harrasti erityisesti muutettuaan Helsinkiin vuonna 2002. Esityksissään hän teki pilkkaa itsestään ja sairauksistaan sekä muun muassa opaskoirastaan. Helsingin Sanomien Kuukausiliite teki Hyytiäisestä usean sivun jutun, ja hän oli vieraana televisio-ohjelmissa. Hyytiäinen esiintyi Jari Halosen elokuvassa Back to the USSR – takaisin Ryssiin (1992) kääpiön roolissa. Hyytiäinen toimi myös vammais- ja kulttuurijärjestöissä. Helsingin kaupunginvaltuustoon hän pyrki vihreiden ehdokkaana kunnallisvaaleissa 2004 muttei tullut valituksi. Hyytiäinen kuoli sairauksiensa heikentämänä kotonaan Helsingissä marraskuussa 2004. Hänet on haudattu Heinolaan. == Lähteet == * Arkistoitu versio Hyden kotisivuista === Viitteet === ==Aiheesta muualla== * Hyde Hyytiäisen muistokirjoitus Helsingin Sanomissa Luokka:Suomalaiset stand up -koomikot Luokka:Lyhytkasvuiset henkilöt Luokka:Suomalaiset kehityshäiriöiset henkilöt Luokka:Vihreän liiton poliitikot Luokka:Kansallisen Kokoomuksen poliitikot Luokka:Suomalaiset sokeat henkilöt Luokka:Vuonna 1963 syntyneet Luokka:Vuonna 2004 kuolleet Luokka:Heinolan kaupunginvaltuutetut
Ari Lemmke

Ari Lemmke (s. 12. joulukuuta 1963) on suomalainen ohjelmoija, joka vaikutti suurelta osin siihen, että Linux-käyttöjärjestelmä tunnetaan nykyään sillä nimellä. Linus Torvalds käytti aluksi nimeä Linux ainoastaan projektinsa työnimenä. Viralliseksi nimeksi hän suunnitteli nimeä Freax johdoksena sanoista ”Free Unix” tai ”freaks”. Lemmke perusti Linuxille oman hakemiston ylläpitämälleen Funetin FTP-palvelimelle syyskuussa 1991, mutta koska hän ei pitänyt Freax-nimestä, hän loi palvelimelle hakemiston nimeltä Linux. Samoihin aikoihin Lemmke ohjasi TKK:n harjoitustyön, jossa tehtiin maailman ensimmäinen graafinen WWW-selain, jonka nimeksi tuli Erwise. Se valmistui keväällä 1992. Demossa näytettiin koko silloinen WWW, jossa ei ollut tusinaa enempää sivustoja. == Aiheesta muualla == *Juttu Linux-Magazin -lehdessä *Ari Lemmken kotisivu osoitteessa lemmke.org. *HS Klik – Suomalaisesta selaimesta oli tulla kultakaivos *"Erwise" team *arl CeBIT-messuilla 2013 Luokka:Tietotekniikan kehittäjät Luokka:Suomalaiset ohjelmoijat Luokka:Internetin kehitykseen vaikuttaneet suomalaiset Luokka:Vuonna 1963 syntyneet Luokka:Elävät henkilöt
Stephanuksen numerointi

Stephanuksen numerointia käytetään viitatessa Platonin teoksiin. Teokset on jaoteltu numeroittain, ja jokainen on edelleen jaettu osiin kirjaimilla a–e. Esimerkiksi Pidot 172a johdattaa lukijan Platonin Pitojen alkuun. Numerointi perustuu Henri Estiennen (Henricus Stephanus) Platonin teosten painokseen vuodelta 1578. Numerot viittaavat painoksen eri niteiden sivunumeroihin. Koska niteitä oli useita, numeroita täytyy kuitenkin käyttää yhdessä teoksen nimen kanssa, koska samat sivunumerot esiintyvät monesti. Esimerkiksi 172a voi viitata moneen paikkaan, mutta Pidot 172a viittaa vain yhteen paikkaan. Mikään teos ei kuitenkaan sijoitu useampaan niteeseen, joten mihinkään teokseen ei viittaa kahta samaa sivunumeroa eri paikkoihin. == Numerointi == === Nide I === * (2a-16a) Euthyfron * (17a-42a) Sokrateen puolustuspuhe * (43a-54e) Kriton * (57a-118a) Faidon * (121a-131a) Theages * (132a-139a) Kilpakosijat * (142a-210d) Theaitetos * (216a-268b) Sofisti * (271a-307c) Euthydemos * (309a-362a) Protagoras * (363a-376c) Pienempi Hippias * (383a-440e) Kratylos * (447a-527e) Gorgias * (530a-542b) Ion === Nide II === * (11a-67b) Filebos * (70a-100b) Menon * (103a-135e) Alkibiades I * (138a-151c) Alkibiades II * (153a-176d) Kharmides * (178a-201c) Lakhes * (203a-223b) Lysis * (225a-232c) Hipparkhos * (234a-249e) Meneksenos * (257a-311c) Valtiomies * (313a-321d) Minos * (327a-354c) Valtio I * (357a-383c) Valtio II * (386a-417b) Valtio III * (419a-445e) Valtio IV * (449a-480a) Valtio V * (484a-511e) Valtio VI * (514a-541b) Valtio VII * (543a-569c) Valtio VIII * (571a-592b) Valtio IX * (595a-621d) Valtio X * (624a-650b) Lait I * (652a-674c) Lait II * (676a-702e) Lait III * (704a-724b) Lait IV * (726a-747e) Lait V * (751a-785b) Lait VI * (788a-824a) Lait VII * (828a-850c) Lait VIII * (853a-882c) Lait IX * (884a-910d) Lait X * (913a-938c) Lait XI * (941a-969d) Lait XII * (973a-992e) Epinomis === Nide III === * (17a-92c) Timaios * (106a-121c) Kritias * (126a-166c) Parmenides * (172a-223d) Pidot * (227a-279c) Faidros * (281a-304e) Suurempi Hippias * (309a-310b) Kirje I * (310b-315a) Kirje II * (315a-319e) Kirje III * (320a-321c) Kirje IV * (321c-322c) Kirje V * (322c-323d) Kirje VI * (323d-352a) Kirje VII * (352b-357d) Kirje VIII * (357d-358b) Kirje IX * (358b-358c) Kirje X * (358d-359c) Kirje XI * (359c-359e) Kirje XII * (360a-363e) Kirje XIII * (364a-372a) Aksiokhos * (372a-375d) Oikeamielisyydestä * (376a-379d) Hyveestä * (380a-386b) Demodokos * (387b-391d) Sisyfos * (392a-406a) Eryksias * (406a-410e) Kleitofon * (411a-416a) Määritelmiä == Katso myös == * Bekkerin numerointi, vastaava numerointi Aristoteleen teoksille Luokka:Filologia Luokka:Platonin teokset Luokka:Tekstuaalitieteet
Sulo Bärlund

Sulo Richard Bärlund (15. huhtikuuta 1910 Kangasala – 13. huhtikuuta 1986 Kangasala) oli suomalainen kuulantyöntäjä ja olympiamitalisti. Hän oli viimeisin kuulantyönnön suomalainen olympiamitalisti ennen Arsi Harjun kultaa Sydneyssä 2000. Kotimaassaan Bärlund edusti Tampereen Kullervoa, Tampereen Veikkoja ja Tampereen Pyrintöä. Hän voitti kuulantyönnön Suomen mestaruuden seitsemän kertaa ja ensimmäisen niistä vuonna 1935 seurattomana. TUL:n mestaruuden hän voitti kolmasti. Hän ylitti 16 metrin rajan ensimmäisenä suomalaisena kuulantyöntäjänä tehdessään 12. heinäkuuta 1936 Helsingissä Suomen ennätyksen 16,23 m. Sulo Bärlundin veljenpoika Raimo Bärlund saavutti SM-pronssia 4 × 100 metrin viestijuoksussa sekä sijoittui Kalevan kisojen 200 metrin juoksussa neljänneksi ja 400 metrin juoksussa viidenneksi vuonna 1959. == Saavutuksia == * Olympiahopeaa Berliini 1936 (kuulantyöntö, tulos 16,12 m) * 4. sija EM-kisat Pariisi 1938 * 6. sija EM-kisat Oslo 1946 * SM-kultaa 1935, 1936, 1937, 1938, 1940, 1946, 1948 * SM-hopeaa 1939, 1945, 1947, 1949 * TUL:n mestaruus 1932, 1933, 1934 * 21 maaottelua == Lähteet == * * == Aiheesta muualla == * Ylen Elävä arkisto – Sulo Bärlund Berliinin olympialaisissa 1936 Luokka:Suomalaiset kuulantyöntäjät Luokka:Suomalaiset olympiamitalistit Luokka:Vuonna 1910 syntyneet Luokka:Vuonna 1986 kuolleet
Gustave Niebaum

Gustave Ferdinand Niebaum (alk. Gustaf Nybom; 31\. elokuuta 1842 Helsinki – 5. elokuuta 1908 San Francisco, Kalifornia, Yhdysvallat) oli suomalais- amerikkalainen merikapteeni ja viinitilallinen. Niebaum varttui Helsingissä. Hänen isänsä työskenteli poliisina ja kuoli, kun poika oli nelivuotias. Suoritettuaan merenkulun tutkinnon Helsingissä Niebaum purjehti laivallaan Alaskaan metsästämään turkiksia venäläis-amerikkalaisen kauppayhtiön palveluksessa. Niebaum kartoitti osia Alaskan rannikosta ja perusti liikekumppanien kanssa Alaskan Commercial Companyn. Yhtiö hallitsi lähes 25 vuotta Alaskan turkisliikettä ja laivakulkua ja teki sen omistajista hyvin rikkaita. Toimiessaan Venäjän konsulina San Franciscossa Niebaum oli keskeisiä myötävaikuttajia Alaskan siirtymisessä Yhdysvaltojen hallintaan. Niebaum osti vuonna 1880 Inglenookin viinitarhan (78 eekkeriä) ja sitä ympäröineet tilukset (124 eekkeriä). Viinitarhan ensimmäiset viinit saatiin vuonna 1882, jolloin Niebaum osti kaikkiaan 712 eekkeriä lisämaata. Niebaum alkoi kehittää tilaa, ja vuoden 1889 Pariisin maailmannäyttelyssä Niebaumin viinit voittivat useita palkintoja. Vauraaksi kasvanut yritys jäi Niebaumin kuoltua vuonna 1908 hänen saksalaisen leskensä haltuun. Myöhemmin kieltolain jälkeen toimintaa jatkoivat John Daniel Jr. ja Susan Niebaum. Vuonna 1975 elokuvaohjaaja Francis Ford Coppola osti tilan, joka tunnettiin pitkään nimellä Rubicon Estate Winery (aiemmin Niebaum–Coppola Winery). Vuonna 2011 Coppola sai haltuunsa Inglenook- tavaramerkin ja viinitila on siitä asti tunnettu jälleen alkuperäisellä nimellään. Niebaum oli tiettävästi ensimmäinen amerikansuomalainen miljonääri. Hänen omaisuutensa oli hänen kuollessaan arviolta 2,5 miljoonaa dollaria (nykyrahassa noin 85 miljoonaa dollaria). Hän oli myös kerännyt arvokkaan Alaskan luontoa ja elämää koskevan kokoelman. Niebaumin rakennuttama palatsimainen koti San Franciscon vauraassa Nob Hillin kaupunginosassa tuhoutui San Franciscon maanjäristyksessä ja sitä seuranneessa tulipalossa. == Lähteet == == Aiheesta muualla == * Luokka:Amerikansuomalaiset henkilöt Luokka:Suomalaiset merimiehet Luokka:Yhdysvaltalaiset yritysjohtajat Luokka:Vuonna 1842 syntyneet Luokka:Vuonna 1908 kuolleet